17. ΒΑΣΙΛΙΚΟΝ ΔΙΑΤΑΓΜΑ της 22/28 Ιαν. 1952 (ΦΕΚ Α΄ 20)  Περί ορισμού των θέσεων ωρομισθίων καθηγητών, βοηθών και διδασκάλων των Σχολών Αεροπορίας, ως δευτέρας υπαλληλικής θέσεως. Έχοντες υπ’ όψει το άρθρ. 54 παρ. 2 του Νόμ. 1811/51 «περί Κώδικος Καταστάσεως των Δημοσίων Διοικητικών υπαλλήλων», την υπ’ αριθ. 301/ 1951 γνωμοδότησιν του Ανωτάτου Συμβουλίου Δημοσίων Υπηρεσιών και την υπ’ αριθ. 891/1951 γνωμοδότησιν του Συμβουλίου της Επικρατείας, προτάσει του Ημετέρου Υπουργικού Συμβουλίου, απεφασίσαμεν και διατάσσομεν: Άρθρον μόνον.-Αι υπό των άρθρ. 3 του υπ’ αριθ. 1448/1938 Α. Νόμου «περί εκπαιδεύσεως των υποψηφίων αξιωματικών του ανωτέρου τεχνικού προσωπικού της Βασ. Αεροπορίας» και 33 παρ. 7 και 9 του υπ’ αριθ. 601/1937 Α. Νόμου «περί τροποποιήσεως του από 16.10.1935 Β.Δ/τος «περί Σχολών     Αεροπορίας» προβλεπόμεναι θέσεις ωρομισθίων καθηγητών, βοηθών και διδασκάλων, παρά ταις Σχολαίς Αεροπορίας, δύνανται να κατέχωνται υπό εμμίσθων δημοσίων υπαλλήλων ως δευτέρα υπαλληλική θέσις. Εις τον επί της Εθνικής Αμύνης Υπουργόν ανατίθεμεν την δημοσίευσιν και εκτέλεσιν του παρόντος Δ/τος.   